CELEX: 22012D0221(01)
Language: hr
Date: 2012-12-07 00:00:00
Title: Odluka Zajedničkog odbora EGP-a br. 221/2012 od 7. prosinca 2012. o izmjeni Priloga IV. (Energija) Sporazumu o EGP-u

11/Sv. 117
            
            
               HR
            
            
               Službeni list Europske unije
            
            
               243
            
         22012D0221(01)
   
               L 081/23
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 221/2012
   od 7. prosinca 2012.
   o izmjeni Priloga IV. (Energija) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, (dalje u tekstu „Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu Komisije (EU) br. 228/2011 od 7. ožujka 2011. o izmjeni Uredbe (EZ) br. 1222/2009 Europskog parlamenta i Vijeća s obzirom na metodu ispitivanja prianjanja guma razreda C1 na mokroj podlozi (1) treba unijeti u Sporazum o EGP-u.
            
         
               (2)
            
            
               Odluku Komisije 2010/335/EU od 10. lipnja 2010. o smjernicama za izračunavanje zaliha ugljika zemljišta za potrebe Priloga V. Direktivi 2009/28/EZ (2) treba unijeti u Sporazum o EGP-u.
            
         
               (3)
            
            
               Direktiva 2009/28/EZ ne primjenjuje se na Lihtenštajn i stoga se i Odluka 2010/335/EU ne primjenjuje na Lihtenštajn.
            
         
               (4)
            
            
               Prilog IV. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Prilog IV. Sporazumu mijenja se kako slijedi:
   
               1.
            
            
               U točku 43. (Uredba (EZ) br. 1222/2009 Europskog parlamenta i Vijeća) dodaje se sljedeće:
               „ , kako je izmijenjena:
               
                           —
                        
                        
                           
                              32011 R 0228: Uredbom Komisije (EU) br. 228/2011 od 7. ožujka 2011. (SL L 62, 9.3.2011., str. 1.).”
                        
                     
         
               2.
            
            
               Iza točke 43. (Uredba (EZ) br. 1222/2009 Europskog parlamenta i Vijeća) umeće se sljedeća točka:
               
                           „44.
                        
                        
                           
                              32010 D 0335: Odluka Komisije 2010/335/EU od 10. lipnja 2010. o smjernicama za izračunavanje zaliha ugljika zemljišta za potrebe Priloga V. Direktivi 2009/28/EZ (SL L 151, 17.6.2010., str. 19.).
                           Ova se Odluka ne primjenjuje na Lihtenštajn.”
                        
                     
         Članak 2.
   Tekstovi Uredbe (EU) br. 228/2011 i Odluke 2010/335/EU na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 8. prosinca 2012., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 7. prosinca 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 62, 9.3.2011., str. 1.
   
      (2)  SL L 151, 17.6.2010., str. 19.
   
      (3)  Ustavni zahtjevi nisu navedeni.